Det er grunn til å advare mot beskatning som legger for stor vekt på produksjon, da dette i praksis innebærer at myndighetene blir medansvarlige for risikoen ved driften av vindkraftanlegget.

Når det ikke produseres strøm blir det heller ingen kompensasjon i form av produksjonsavgift eller tilsvarende. Manglende strømproduksjon kan inntreffe av blant annet følgende grunner:

1. Det blåser ikke
2. I august 2018 ble det kjent at en transformator på Hitra hadde sviktet, noe som medførte stans i all produksjon i ca. 2 måneder.
3. I november 2015 var det brann i en vindturbin på Midtfjellet, med det resultat at hele anlegget med 44 turbiner ble stengt ned og en større del av området sperret. 400 liter olje rant ut i grunnen.
4. Det er flere ganger formildet gjennom media at det kan bli negativ strømpris; man får betalt for å bruke strøm. Dette kan skje for eksempel dersom det er mye regn og vind samtidig. Dersom kompensasjonen avregnes på årsbasis risikerer man at kommunen i realiteten betaler til vindkraftselskapet i perioder med negativ strømpris.

Det er viktig at den vindkraftbeskatningen man kommer frem til blir gjeldende for alle vindkraftverk også de som er i drift på tidspunktet for ikrafttredelse av skattesystemet.